stanford-oval/wikipedia huggingface dataset:
גמול השתלמות

גמול השתלמות הוא מרכיב שכר חודשי המשולם בישראל לעובדים אשר יצאו להשתלמות מקצועית מטעם העבודה. מדובר באמצעי עידוד ללמידה והשתלמות מקצועית, המכיר בחשיבות ההמשך התפתחותי והקידום המקצועי של העובדים. גמול זה מיועד לתמריץ עובדים להרחיב את ידיעתם ולשפר את מיומנויותיהם באופן שיתרום לפיתוח האישי והמקצועי שלהם ולתרומתם לארגון.
גמול השתלמות ניתן במסגרת הסכמים קיבוציים במוסדות במגזר הציבורי ולעיתים גם במגזר הפרטי. זכאות לגמול זה נקבעת לפי מספר קריטריונים, כולל רמת ההשכלה, ניסיון לימודי ודרג מינהלי. המטרה היא לעודד עובדים להמשיך ולהעמיק את השכלתם ולהתמקצע בתחומים רלוונטיים לעבודתם, תוך הגדלת התרומה לארגון ולשיפור האישי. התהליך כולל הגשת בקשה עם תעודות המעידות על השתלמויות ולימודים רלוונטיים, והגמול משולם כתוספת לשכר העובד בהתאם להסכמים הקולקטיביים או לפוליסת החברה.
במסגרת ההכרה בחשיבות ההשתלמות, המדינה והמעסיקים מקדמים תוכניות שמטרתן לסייע לעובדים להשיג ידע ומיומנויות חדשים. גמול השתלמות נועד להקל על העובדים כלכלית ולעודד אותם לקחת חלק בקורסים ובתוכניות לימודיות, שעשויות לתרום להתפתחותם האישית והמקצועית. הליך הזכאות לגמול מותנה במספר קריטריונים, אשר מטרתם להבטיח כי ההשתלמות אכן תורמת לעובד ולארגון בו הוא עובד. כמו כן, הקריטריונים מקפידים על כך שההשתלמות תהיה בתחום הרלוונטי לעבודת העובד ושהיא תורמת לרחבת הידע ולהעמקת ההבנה בתחום זה.
הערות שוליים

↑  מידע וקריטריונים– כולל טבלת מכסת שעות עפ"י וותק, באתר הסתדרות המעו"ף
1 2  קריטריונים לגמול השתלמות, באתר הסתדרות האקדמאים - מחר
ציון לשבח (בריטניה)

מדליה בריטית מהשנים 1914–1918 נושאת ציון "אוזכר בשדרים" במלחמת העולם הראשונה
ציון לשבח (בריטניה) (באנגלית: Mentioned in Dispatches, נכתב גם Despatches, בראשי תיבות MiD, מילולית: "הוזכר בשֶׁדֶר") הוא עיטור לאיש כוחות הביטחון מהממלכה המאוחדת, מהאימפריה הבריטית או ממדינות חבר העמים, ששמו אוזכר בשדר או בדוח רשמי שנכתב על ידי קצין בכיר ונשלח לפיקוד העליון, ותיאר התנהגות מצוינת לשבח, אומץ, או מעשה גבורה נוכח פני האויב. העיטור מקביל לצל"ש בצה"ל.
משרתי כוחות הביטחון אשר לא עוטרו במדליה עבור פעולתם, אך אוזכרו בשדרים, מקבלים אישור לענוד ענף עץ אלון על עיטור המערכה.
אזכור לאיש בכוחות המזוינים של בריטניה מתפרסם ב"לונדון גאזט".
עיטור "ציון לשבח" על גבי אותות מערכה

| צורת העיטור | תיאור העיטור |
| --- | --- |
: מדליית הניצחון במלחמת העולם הראשונה
: מדליית שירות כללי בצי (1915) (אנ')
: מדליית השירות הכללי (1918)
: מדליית המלחמה 1939–1945 על מלחמת העולם השנייה
: מדליית מלחמת קוריאה
: מדליית השירות הכללי (1962)
: מדליית מלחמת וייטנאם
: מדליית מלחמת המפרץ
: ענף עץ אלון - "אזכורים בשדרים" מאז 1993
ראו גם

ציון לשבח בצה"ל
גדנ"ע צלילה

גַּדְנָ"ע צלילה היא פעילות גיבוש לבוגרי כיתה י"א שמעוניינים להתגייס ליחידת הקומנדו הימי של צה"ל - שייטת 13.
מיונים לקראת הפעילות

לפני ההצטרפות לגדנ"ע על המעוניינים לעבור מיונים, במטרה לסנן את המועמדים שאינם מתאימים איכותית או רפואית.
בשלב המיונים הראשון לגדנ"ע בביתן חיל הים בשכונת בת גלים שבחיפה מוצגת היחידה ומתקיימים מבחנים פסיכוטכניים בדרגות שונות, בדומה למבחנים בצו הראשון. מי שנמצא מתאים ליחידה מוזמן ליום מיונים נוסף במרכז הרפואה הימי (מר"י), שם הוא עובר סדרת בדיקות.
הפעילות

אלה שמילאו את כל הדרישות יקבלו הודעה מספר ימים לאחר מכן, ויוזמנו לגדנ"ע צלילה שנערך בחופש הגדול שבין כיתה י"א לי"ב. גדנ"ע הצלילה עצמו אורך חמישה ימים, והוא נערך בבסיס השייטת בעתלית. המוזמנים נדרשים לשלם סכום סמלי של כ-500 ש"ח עבור השתתפותם בגדנ"ע (הרוב מסובסד על ידי הצבא).
בגדנ"ע מתחלקים המשתתפים לקבוצות בנות 12 איש, כל אחת בראשות לוחם שייטת במילואים. הקבוצות עוברות כל יום שיעורי תאוריה בנושאי הצלילה וסיכוניה, שבסופם תיבחנה במבחן תאורטי על החומר הנלמד, וכן צלילה מעשית לרמה של "כוכב 1" (צלילה לעומק של עד 20 מטר). חניכים שהגיעו לגדנ"ע עם "כוכב 1" יצוותו יחד ויעברו קורס של "כוכב 2" (צלילה בעומק 24-30 מטר) בבריכה ובים. בין שאר הפעילויות, נערכים למלש"בים היכרות עם כלי הנשק שאיתם עובדת היחידה (תצוגת אמל"ח), שיט בסירת המנוע המבצעית מורנה, שיחה עם מפקד פלגת ההדרכה ביחידה, הצגת תרגיל הסתערות יבש (ללא אש) לעבר מטרה יבשתית ולאחר מכן שיחה עם לוחמי היחידה שהציגו את התרגיל.
בסוף הגדנ"ע מקבלים החניכים תעודת הסמכה ויומן צלילה שבו מפורטות כל הצלילות שביצעו בנוסף לחתימת המדריך, על מנת שיוכלו לגשת למכון צלילה אזרחי ולהנפיק רישיון צלילה בינלאומי על שמם.
לאחר הגדנ"ע צלילה

בסופו של הגדנ"ע, מי שעומד בכל התנאים עובר לשלב האחרון במיונים ליחידה שהוא הגיבוש לשייטת 13, וזאת בלי צורך לעבור יום סיירות או ימי גיבושים אחרים, אך עדיין יוכל להשתתף בהם. מי שעובר את הגיבוש היחידתי, יוכל להתגייס לשייטת.
ג'ק לסקי

| --- | --- |
אין תמונה חופשית
 לידה:  אפריל 1982 (בן 42) איפסוויץ', הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-2007 
 עיסוק:  שחקן תיאטרון, קולנוע וטלוויזיה
 מקום לימודים:  האקדמיה המלכותית לאמנות הדרמה (2003) 
 פרופיל ב-IMDb
 
ג'ק לסקי (באנגלית: Jack Laskey; נולד ב-1982) הוא שחקן תיאטרון, קולנוע וטלווזיה אנגלי.
ביוגרפיה

לסקי נולד באיפסוויץ', סאפוק. הוא בנו השלישי של המשורר מייקל לסקי.  לאסקי למד באקדמיה המלכותית לאמנות הדרמה (RADA).
קריירה > טלוויזיה

לאסקי שיחק בתפקיד חוזר בתור הבלש פיטר ג'ייס בסדרת הטלוויזיה "Endeavour" .
בין 2015 ל-2017, לסקי שיחק בתפקיד אלפרד גרייבס בסדרת הטלוויזיה X Company .
קרדיטים נוספים בטלוויזיה כוללים את סדרת הטלוויזיה לילדים "Hatfields And McCoys" שהייתה מועמדת לפרס אמי, בבימויים של קווין ריינולדס וקווין קוסטנר .
לסקי שיחק בתפקיד הצלם באנימציה של ג'וזף פירס "A Family Portrait" .
קריירה > קולנוע

את הופעת הבכורה שלו בסרט הוא עשה ב-2011 בסרט שרלוק הולמס: משחק הצללים של גאי ריצ'י .
לסקי שיחק את התפקיד הראשי של קונרד בעיבוד של המפיק פיטר פודקובסקי משנת 2014 לסיפור הקצר של ג'וזף קונרד "The Secret Sharer" .  כמעט מחצית מהשורות שלאסקי מדבר בסרט הן במנדרינית - שפה שלא ידע קודם לכן לפני שהחל לעבוד על הסרט.
ב-2015 הופיע בסרטו של ג'וליאן ג'רולד יציאה מלכותית, בו כיכבו רופרט אוורט ואמילי ווטסון.
קריירה > תיאטרון

בשנת 2008 שיחק בלהקה השייקספירית המלכותית. הוא גילם את בסניו במחזה הסוחר מוונציה בבימוי טים קרול; ביונדלו ב- אילוף הסוררת ושיחק במחזות רוברט הוק ו- "The Tragedy Of Thomas Hobbes", בבימויה של אליזבת פריסטון.
לסקי שיחק ב-"תיאטרון הגלובוס של שייקספיר". הוא עבד עם המנהל האמנותי דומיניק דרומגול על שתי הפקות, וגילם ארבע דמויות במחזות של טרבור גריפית'ס "עולם חדש: חיי תומאס פיין", ואוגוסטוס קיסר במחזה אנטוניוס וקלאופטרה. במשך שתי עונות הוא גילם את ברנאר מקלרבו במחזה "In Extremis" של הווארד ברנטון, בבימויו של ג'ון דאב; ובהפקה של תיאה שארוק מ-2009 של כטוב בעיניכם. הוא קיבל ציון לשבח של פרס איאן צ'ארלסון על הופעתו כרולאן .
הוא סייר במסע הבינלאומי עם תיאטרון יאנג ויק בשתי הפקות גדולות: ההפקה של לוק בונדי מ-2010 של "Sweet Nothings" של ארתור שניצלר שבה שיחק את התפקיד של תיאודור. בשנת 2011 הוא שיחק את האחר במחזה "I Am The Wind" של יון פוסה, ההפקה היחידה אי פעם בשפה האנגלית של פטריס צ'רו .
בשנת 2013 שיחק לסקי בתיאטרון ארקולה, את התפקיד של פלטונוב בהפקתה של הלנה קאוט האוסון של "בנים ללא אבות",  שזכה לביקורת חיובית ממייקל בילינגטון .
הקרדיטים המוקדמים שלו בתיאטרון כוללים את רומיאו במחזה רומיאו ויוליה (התיאטרון האנגלי של וינה) וקורנליוס/ריינלדו במחזה המלט שהוצג באולד ויק.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2011 | The Isis | תומאס | קצר |
| 2011 | שרלוק הולמס: משחק הצללים | קארות'רס |  |
| 2014 | The Secret Sharer | קונרד |  |
| 2015 | יציאה מלכותית | קפטן פרייס |  |
| 2015 | מלחמת הכוכבים - פרק 7: הכוח מתעורר | קצין ראשון |  |
| 2019 | The Aftermath | וילקינס |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2007 | Heartbeat | ג'אז פלמברד | פרק אחד |
| 2012 | Halfields & McCoys | סנאי | 2 פרקים |
| 2013 - 16 | Endeavour | ד"ר פיטר ג'ייקס | 10 פרקים |
| 2015 - 17 | X Company | אלפרד גרייבס | 28 פרקים |
| 2018- | Trust | ד"ר מקנזי | 3 פרקים |
הערות שוליים

↑  Vonledebur, Catherine (12 באפריל 2013). "Sons Without Fathers comes to the Belgrade Theatre". coventrytelegraph. {{cite web}}:  (עזרה)
↑  "Jack Laskey — RADA". www.rada.ac.uk.
↑  "Jack Laskey | TV, Documentary and Other Appearances". AllMovie.
↑  "CBC spy series X Company awakens Jack Laskey's senses | Toronto Sun". 17 בפברואר 2015. {{cite web}}:  (עזרה)
↑  Ue, Tom. "Behind the Scenes of Secret Sharer: An interview with Jack Laskey and Peter Fudakowski". Film International. 12: 129–136 – via www.academia.edu.
↑  "A Family Portrait (2009)". BFI.
↑  "Jack Laskey | Movies and Filmography". AllMovie.
↑  "Secret Sharer (2014) - Peter Fudakowski | Cast and Crew". AllMovie.
↑  "A Royal Night Out (2015)". BFI.
↑  "Search | RSC Performances | Shakespeare Birthplace Trust". collections.shakespeare.org.uk.
↑  "The 2009 Ian Charleson Awards". There Ought To Be Clowns. 10 ביוני 2010. {{cite web}}:  (עזרה)
↑  "Archived copy". אורכב מ-המקור ב-13 בינואר 2015. נבדק ב-2015-01-13. {{cite web}}:  (עזרה);  (עזרה)
↑  Taylor, Paul. "I Am the Wind, Young Vic, London". The Independent. נבדק ב-21 בדצמבר 2016. {{cite web}}:  (עזרה)
↑  Brennan, Clare. "Sons Without Fathers – review | Stage". The Guardian. נבדק ב-21 בדצמבר 2016. {{cite web}}:  (עזרה)
↑  Billington, Michael. "Sons Without Fathers – review | Stage". The Guardian. נבדק ב-21 בדצמבר 2016. {{cite web}}:  (עזרה)
↑  "Jack Laskey | Theatricalia". theatricalia.com.
↑  Watterston, Julie. "Hamlet review at Haymarket Theatre Basingstoke | Review | Theatre".
| --- | --- |
בקרת זהויות :  NLI: 987007315524805171  LCCN: no2010134774  VIAF: 127092387   WorldCat (עם VIAF): 127092387
דבק מגע

דבק מגע (באנגלית: Contact adhesive) מהווה משפחה בתחום הדבקים, אשר לרוב הם מבוססי ממסים המספקים הדבקה או הצמדה "במגע אחד" של שני משטחים חלקים.
דבק המגע הקלאסי הומצא בשנות החמישים בארצות הברית, כתוצאה מהמצאת הגומי הסינתטי (נאופרן). עיקרון פעולת הדבק: לאחר מריחת הדבק על משטחים מיועדים להדבקה, מתרחש תהליך אידוי הממסים, אשר משמשים נשא לרזינים (חומרי הדבקה) אל המשטח. עם היוותרות רזינים בלבד על המשטח, ורק אז, הוא הופך להיות דביק למגע, וניתן לבצע הצמדה בלחיצה קצרה בלבד של המשטחים לשם הדבקתם. דבקי מגע הם תרמופלסטיים.
דבקי מגע יהיו לרוב דליקים, מאחר שהם מבוססים על ממסים דליקים כגון אצטון ובנזין, אולם קיימים במגזר התעשייתי דבקי מגע בלתי דליקים מבוססי ממסים או מים. דבקי מגע מיושמים לרוב במריחה ידנית או בהתזה במכשירים חצי-אוטומטיים.
שימושים עיקריים של דבקי מגע: הצמדות פורמייקה או פורניר ללוחות עץ, רפדות, הצמדת יריעות PVC למשטחים שונים, הנחת שטיחים מקיר לקיר, הדבקות גומי שונות ועוד.
בריי (אירלנד)

| --- | --- |
סמל ברייסמל בריי

 מדינה:  אירלנד אירלנד
 פרובינציה:  לנסטר לנסטר
 מחוז:  מחוז ויקלו
 שטח:  7.55 קמ"ר
 גובה:  18 מטרים
 אוכלוסייה:  ‏
  ‑ בעיר:  33,512 (2022)
  ‑ צפיפות:  4,317 נפש לקמ"ר (2016)
 קואורדינטות:  53°12′05″N 6°06′39″W﻿ / ﻿53.201388888889°N 6.1108333333333°W﻿ / 53.201388888889; -6.1108333333333 
 אזור זמן:  UTC+0
 http://www.braytowncouncil.ie/
  מפת מיקום  מפה מפורטת   (למפת אירלנד מוגדלת) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי בריי(למפת אירלנד רגילה) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי בריי  he tabBackground:;tabBorder:#aaa;defaultTab:0;
 
תיירים בטיילת בריי בשנת 1900
חוף בעיר בריי
תחנת רכבת בעיר בריי
בית קילראדרי בבריי
מבט אווירי על העיר בריי
ברבורים בנהר דרגל, החוצה את העיר
כנסייה נאו-גותית בבריי
בריי (באנגלית: Bray, באירית: Bré; נהגה "ברה") היא עיר חוף בצפון מחוז ויקלו שבאירלנד. העיר ממוקמת כ-20 קילומטרים מדרום לבירה דבלין ומתגוררים בה כ-33,512 תושבים, מה שהופך אותה לעיר העשירית בגודל אוכלוסייתה באירלנד (נכון לשנת 2022). חלקים מפרבריה הצפוניים של העיר נמצאים בתחומי מחוז דבלין. העיר נבנתה כעיר קיט במאה ה-19 וחוברה לדבלין ברכבת ב-1854, אך עם השנים דעך מעמדה כעיר נופש.
בתחומי העיר עובר הנהר דרגל, שמקורו בפסגת ג'אוס שבהרי ויקלו. צוקי בריי, העשויים גריווקה וקוורציט, שוכנים לחופי העיר על הים האירי ושוכנת בהם מושבה של ברבור מצוי. בעיר אקלים ימי, בדומה לשאר ערי אירלנד, כשכמות המשקעים השנתית הממוצעת היא 800 מ"מ והטמפרטורה השנתית הממוצעת היא 9.9 מעלות צלזיוס.
היסטוריה

בימי הביניים העיר שכנה בקרבת גבולו הדרומי של התחום ועל כן נשלטה ישירות על ידי נציגי הכתר האנגלי ששכנו בטירת דבלין. בריי הופיעה במפה של אברהם אורטליוס משנת 1598 בשם "תיאור מודרני של אירלנד, אחד האיים הבריטיים" ונקראה בו "Brey". ויליאם ברבזון, רוזן מית' הראשון רכש אחוזה בפאתי בריי לציון ההכרזה הרשמית על תארו ב-1627.
מסילת הרכבת דבלין וקינגסטאון, שהייתה הראשונה מסוגה באירלנד, הופעלה לראשונה ב-1834 והורחבה עד לבריי ב-1854. חיבור זה לדבלין הוביל להתפתחותה של בריי כעיר קיט, התפתחות בה תמכו יזמים מקומיים שביקשו להפוך אותה לעיירת נופש בדומה למודל של ברייטון שבדרום-מזרח אנגליה. בעיר נבנו מלונות וטרסות, וכן בתי מרחץ טורקיים בסגנון נאו-מורי, שהמשיכו לפעול עד שנת 1980.
בריי הייתה מוקד תיירותי פופולרי משנות ה-60 של המאה ה-19 עד לסוף המאה. בעיר הוקמו אטרקציות תיירותיות קטנות כמו מרוצי סירות, מופעי זיקוקים וקונצרטים, אך מעולם לא הוקמו בה אטרקציות משמעותיות שיתחזקו את מעמדה כעיר תיירות; ניסיונות ותוכניות לבנות בה מזח נופש, אולם קונצרטים, אולם תיאטרון, מרכז כנסים, אקווריום, גן חורף וחשמלית עלו כולם בתוהו ועל כן מעמדה החל לדעוך בתחילת המאה ה-20. העיר חוותה תחייה תיירותית בשנים שלאחר מלחמת העולם השנייה, אך דעכה בשנית כשהחל לעלות מעמדה של התיירות הבינלאומית. כיום, התיירות בעיר מתבססת על קרבתה של העיר לדבלין ומגיעים אליה בעיקר מטיילים ליום אחד.
כיום העיר מחוברת בשתי מסילות רכבת - האחת מקשרת אותה למלהייד והאות' בצפון ולגרייסטונס בדרום, בעוד השנייה מקשרת אותה לדבלין, דרוהדה ודאנדוק בצפון ולארקלו, גורי ולדרום מחוז וקספורד מדרום.
דמוגרפיה

אוכלוסיית בריי לאורך השנים:
| שנה | אוכלוסייה | אחוז שינוי |
| --- | --- | --- |
| 1991 | 26,953 | - |
| 1996 | 27,923 | 3.6+ |
| 2002 | 30,951 | 10.8+ |
| 2006 | 31,901 | 3.1+ |
| 2011 | 31,872 | 0.1- |
| 2016 | 32,600 | 2.3+ |
אתרים בעיר

העיר היא בית לכנסיות שונות, כשהידועות שבהן הן רהין-א-קליג, כנסייה מימי הביניים שהוגדרה כאתר לאומי, הצלב גבוה בפסרו שנבנה במאה ה-12, כנסייה נאו-גותית וכנסייה מתודיסטית. כמו כן, שוכן בעיר בית קילראדרי, בית מהתקופה האליזבתנית שנרכש על ידי רוזן מית' ב-1627.
בבריי שוכנים אולפני ארדמור, אולפני הקולנוע הראשונים באירלנד שהוקמו ב-1958, בהם צולמו סרטים כמו אקסקליבר, המקס הכחול ולב אמיץ וכן סדרות טלוויזיה כמו שושלת טיודור ופני דרדפול. כמו כן, הסופרים ג'יימס ג'ויס וארתור קונאן דויל התגוררו וכתבו בעיר.
בעיר 13 בתי ספר יסודיים וביניהם גם גיילסקונה.
ממשל מקומי

בריי מיוצגת במועצת מחוז ויקלו בשני אזורי בחירה נפרדים; בריי מזרח המכילה בערך שני שלישים מהעיר ובריי מערב המכילה את יתרתה, בנוסף לכפרים אניסקרי וקילמקנוג. חלק מפרבריה הצפוניים של העיר שוכנים בתחומי מחוז דן לירי-ראת'דאון ועל כן מהווים חלק מאזורי הבחירה של המחוז. להלן שמונה חברי המועצה המייצגים את העיר במועצת המחוז וכן במועצת העיר לאחר הבחירות שנערכו בשנת 2019:
| מחוז הבחירה | שם | מפלגה |
| --- | --- | --- |
| בריי מזרח | אריקה דויל | המפלגה הירוקה |
| בריי מזרח | גרייס מקמנוס | שין פיין |
| בריי מזרח | איפה פלין קנדי | פינה גייל |
| בריי מזרח | אן פריס | מפלגת הלייבור |
| בריי מערב | ג'ו בהן | עצמאי |
| בריי מערב | מלאני קוריגן | פינה גייל |
| בריי מערב | דרמוט או'בראיין | שין פיין |
| בריי מערב | רורי או'קונור | עצמאי |
אישים

קרול או'דלה - נשיא אירלנד החמישי
אדי ג'ורדן - נהג מרוצים לשעבר והמייסד של ג'ורדן גרנד פרי
פין באלור - מתאבק מקצועי ב-WWE
ג'יימס ג'ויס - סופר
ג'ורדן דבלין - מתאבק מקצועי ב-WWE
קייטי טיילור - מדליסטית זהב באליפויות אולימפיות, אליפויות עולם ואליפויות אירופה
מריה דויל קנדי - זמרת ושחקנית
שינייד או'קונור - זמרת
שרידן לה פניו - סופר
ויליאם ויילד וג'יין ויילד - הוריו של אוסקר ויילד
דארן רנדולף - שוער נבחרת אירלנד בכדורגל
הוזייר - זמר
ערים תאומות

לעיר בריי יש הסכמי ערים תאומות עם הערים הבאות:
צרפת בגל, ז'ירונד, צרפת
ארצות הברית דבלין, קליפורניה, ארצות הברית
גרמניה וירצבורג, בוואריה, גרמניה
הערות שוליים

↑  "Bré / Bray". logainm.ie. Irish Placenames Commission.
↑  "Bray climate: Average Temperatures, weather by month, Bray weather averages - Climate-Data.org". en.climate-data.org.
↑  "A Modern Depiction of Ireland, One of the British Isles".
1 2  "Irish Historic Towns Atlas (IHTA), no. 9, Bray".
↑  "Bray's Turkish Baths". History Ireland. 15 (6). 16 November 2007.
↑  "Record of the Fassaroe Cross at the National Inventory of Architectural Heritage of Ireland".
↑  "Killruddery House and Gardens - Opening Hours". killruddery.com. Killruddery Estate Enterprises Ltd.
↑  "Bray: Gateway to Wicklow, Wicklow.ie". www.wicklow.ie.
↑  "Declaration of Result, Bray East LEA, Wicklow County Council, Local Election - 24 May 2019". Wicklow County Council. 28 May 2019.
↑  "Declaration of Result, Bray West LEA, Wicklow County Council, Local Election - 24 May 2019". Wicklow County Council. 26 May 2019.
↑  Ronan Keane. "Ó Dálaigh, Cearbhall". Dictionary of Irish Biography. Royal Irish Academy.
1 2 3 4  "Famous Residents of Bray". bray.ie. Bray Tourism.
↑  "Jordan Devlin". wwe.com. WWE.
↑  "The best images from Katie Taylor's homecoming to Bray". joe.ie. Joe. 13 August 2012.
↑  "Maria Doyle Kennedy Biography". Hollywood.com.
↑  "Oscar Wilde's former Bray home on sale for €2.2m".  irishtimes.com. Irish Times. 15 March 2015.
↑  "Ireland goalkeeper Darren Randolph on why rugby, GAA and basketball's loss was soccer's gain". the42.ie. The 42. 26 December 2015.
↑  "Meet the Bray singer cracking America". Irish Independent. 13 March 2014.
↑  "Town Twinning". wicklow.ie. Wicklow County Council.
| --- | --- |
בקרת זהויות :  NLI: 987007562575905171  GND: 4548750-9  LCCN: n86110515  MusicBrainz: 0fea79e6-b4a9-4eea-99f6-f9969bcb3e2a  SUDOC: 150020767  VIAF: 138461176   WorldCat (עם VIAF): 138461176
פרימיטיבי (שיר)

"פרימיטיבי" הוא שיר שהלחינה וביצעה הזמרת־יוצרת הישראלית ענבל ביבי, והסינגל המקורי הראשון שלה. ביבי כתבה את המילים עם מארק גוֹזמן ("מארקי סטייל"). השיר התפרסם ב־25 ביולי 2022 כסינגל הראשון מתוך אלבום הבכורה של ביבי, "רוקדת בשקיעה", שיצא לאור ביולי 2024.
השיר זכה להאזנות רבות בסטרימינג ושהה כמה חודשים ברשימת 50 המואזנים ביותר בספוטיפיי ובאפל מיוזיק. כן זכה השיר להשמעות רדיו ובעיקר בגלגלצ, שם זכה להשמעות רבות.
רקע וכתיבה

השיר הוא הסינגל המקורי הראשון של ביבי. היא סיפרה שהיא כותבת שירים כבר מילדות, אך חברת יוניברסל ישראל הייתה הראשונה שלא דרשה ממנה לשיר שירים "כיפיים" של כוכבת פופ "בסיסית, צעירה ומתוקה", אלא האמינה בה ונתנה לה חופש אומנותי להוציא שיר מקורי לפי טעמה ורצונה.
התמה של השיר היא פרימיטיביות ומיניות. ביבי התייחסה למונח "פרימיטיביות" הן מבחינה כללית הן מהבחינה האישית. מבחינה כללית היא הסבירה שלאישה מותר להתנהג, להתלבש ולבטא את המיניות שלה איך שהיא רוצה, ושגבר שלא מקבל את זה הוא פרימיטיבי. מהבחינה האישית השיר מתייחס ל"מערכת יחסים לא נכונה" שהייתה לה עם בחור שחשב שהיא פרובוקטיבית וניסה "להקטין ולהגביל" אותה בין השאר על ידי שנהג בה ברכושנות יתר, חשד בה שהיא מתחילה עם חברים שלו כשהייתה "מחייכת ונחמדה" אליהם ודרש ממנה להשקיע באיפור, בשיער ובביגוד לפי טעמו בכל זמן ובכל מקום. היא הבחינה שרמות "השמחה והאנרגיה" שלה יורדות וניתקה את הקשר, אף על פי שאהבה את הבחור. היא הסבירה את המסר של השיר על רקע אותו קשר:
במקום לכתוב סיפור על שברון לב וכאב לב, העדפתי לכתוב על הבחור הפרימיטיבי הזה שפספס אותך. הוא רצה שאהיה שונה, וזה לא התאים לי, לא עבד. אמרתי "תודה, ויום טוב לך" [...] אני מוציאה את זה כדי שאנשים יוכלו לשבת בבית, להקשיב לשיר הזה, ולהגיד אני זה מי שאני ולהגיד שאני הולך עם מי שאני עד הסוף. אני יודע מה נכון לי. [...] אישה לא צריכה להשתנות. אף אחד, גם גבר לא צריך להשתנות לטובת בן אדם אחר בגלל דעות כאלה או אחרות.
ביבי הוסיפה שיש מוסר כפול ביחס החברתי לעיסוק במיניות בין נשים לגברים: ”לפני רגע מרגי הוציא את השיר "קומה 28" [המתאר ברמיזות לילה סוער במיטה] ואף אחד לא אמר כלום. כל פעם שמראיינים אותי שואלים אותי "למה השיר שלך פרובוקטיבי?", זה מסביר מה זו מיזוגניה”.
וידאו קליפ

תמר גורן ביימה את הווידאו קליפ של השיר, וענבר כץ ערכה אותו. ביבי מופיעה בו עם תום חיימוב ("האח הגדול"). הקליפ מתאר סטוץ: בחור ובחורה נפגשים במסעדה ובבית מלון, נמשכים אחד לשנייה והבחור הולך ומשאיר את הכרטיס על השולחן של החדר שלו. היא לוקחת לו את הכרטיס ונכנסת לחדר שלו, אלא שפתאום הוא מגיע ויש רגע לא ברור שבו אומנם הצופה לא עד לסיטואציה מינית מפורשת, אך ביבי אומרת שיש אווירה "כאילו משהו קרה רגע לפני".
על בחירת בן הזוג לקליפ סיפרה ביבי שדמיינה לעצמה "בחור אנגלי קצת שחום, עם משקפיים, שיער מסודר כמו איש עסקים", ולאחר התלבטות הציעה לתום חיימוב את התפקיד. ”היה לי חשוב להיראות בקליפ בצורה כמעט טבעית, בלי יותר מדי איפור וסטיילינג שירגיש כאילו נלקח מהארון האישי שלי. זו פעם ראשונה שאני חושפת שיר שכתבתי והלחנתי לעולם וחשוב לי להעביר מסר משוחרר ואמיתי”, סיפרה.
ביקורת

יוסי חרסונסקי כתב שביבי ”מציבה רף גבוה לרוק הנשי המקומי: מוזיקה מקורית אישית שיש בה סיפור ואמירה. השיר עשוי מכל מה שאומר פופ מודרני, במבנה הבלדה, באקספרסיביות, בהבעה האישית. בחיבור להיפ הופ. [...] מבנה השיר, החיבור בין מנגינה וקצב, המעברים, מייצרים עקב בצד אגודל את הסיפור שלה. הטון בין מיוסר־סובל לנרגן סרקסטי. בין רכות לנוקשות. השימוש באלקטרוניקה – כל אלה מייצרים תזמור שדוחף את ביבי למקום הנסער אליו היא רוצה להגיע במלוא העוצמה והנועזות”.
באתר אייס נכתב בביקורת על השיר שביבי ”יכולה בהחלט להוביל את הדור הבא של זמרות הפופ בישראל: [...] היא מביאה איתה משהו אחר. היא באה לבעוט בדלת עם קול חזק וטקסטים פרועים, שהיא כותבת ומלחינה בעצמה. אף אחד לא מנסה להנדס עבורה את המוזיקה שלה לפי הטרנד הנוכחי. ענבל מכניסה לתוך הפופ שהיא יוצרת המון אופי, חצוף וסוער, שרק היא יכולה להראות ורק היא מסוגלת להחזיק”. על השיר נכתב: ”שיר נועז בנוף המקומי שבוחן את המקום של אישה מודרנית”.
נלי תגר ולירון ויצמן תיארו את השיר במילה ”מעולה” בתוכניתן ברדיו תל אביב.
ביאורים

↑  ביבי פגשה את הבחור בדרכה לג'אם סשן, כשעצרה בשבילו את הרכב לאחר שנראה לה שגם הוא בדרכו לאותו המקום. כשהתברר שאכן כך היה, היא לקחה אותו טרמפ.
הערות שוליים

1 2  "נראה לי אתה פרימיטיבי" : ענבל ביבי כובשת בסינגל חדש ועוצמתי, באתר חדשות 13, 25 ביולי 2022
↑  נהוראי סמואל, ענבל ביבי בשיר חדש: "פרימיטיבי", באתר euromix.co.il, ‏26 ביולי 2022, בדיקה אחרונה ב־26 בדצמבר 2022
1 2 3 4 5  גיל משעלי, ‏"במקום שברון לב, ענבל ביבי מעדיפה לכתוב על הבחור הפרימיטיבי שפספס אותה, באתר ‏מאקו‏, 25 ביולי 2022
1 2 3  נתוני היצירה, באתר אקו"ם, בדיקה אחרונה ב־4 בספטמבר 2023
↑  יעל גלנט, השראה לעצמה: ענבל ביבי פותחת הכל בראיון לכבוד הסינגל החדש, באתר פרוגי, 25 ביולי 2022, בדיקה אחרונה ב־18 בינואר 2023
↑  ענבל ביבי חוזרת עם שיר חדש: "פרפרים שחורים", באתר חדשות 13, 30 בינואר 2023
↑  גיל משעלי, ‏אחרי הצלחת "פרימיטיבי": הצעד הבא של ענבל ביבי, באתר ‏מאקו‏, 10 בינואר 2023
↑  הפלייליסט של גלגלצ 18 בינואר 2023, באתר גלי צה"ל, בדיקה אחרונה ב־18 בינואר 2023
1 2 3  ענבל ביבי בראיון ללירון ונלי, יום שלישי, 02 באוגוסט 2022, באתר רדיו תל אביב, 2 באוגוסט 2022, בדיקה אחרונה ב־22 בינואר 2023
↑  אפרת וכטל, ‏חיכיתי שתהיה לי אמירה. היום אני יכולה להיחשף לקהל ולהרגיש שלמה, באתר ‏מאקו‏, 1 בספטמבר 2022
1 2 3  איה חיות, אז המוזיקאיות שרות על סקס. למה לקהל בארץ כל כך קשה לקבל את זה?, באתר ynet, 26 בספטמבר 2022
↑  יעקב בר-און, ‏"עכשיו אני הגרסה הכי טובה של עצמי שיכולה להיות": ענבל ביבי חוזרת, באתר מעריב אונליין, 25 ביולי 2022
↑  יוסי חרסונסקי, ענבל ביבי פרימיטיבי | ביבי היא מסוג המוכשרות שהמתינה לחשיפה של הריאליטי מוזיקה כדי לעלות על מסלול יצירתי חדש מרתק. היא עלתה, באתר יוסמיוזיק, 25 ביולי 2022, בדיקה אחרונה ב־26 בדצמבר 2022
↑  כוכב האח הגדול וזמרת הפופ החדשה בלהיט הגדול הבא, באתר אייס, 25 ביולי 2022
פרי (מאכל)

ערך זה עוסק במאכל. אם התכוונתם לחלק מצמח, ראו .
תצוגת פירות בשוק לה בוקריה בברצלונה, ספרד
פרי הוא מזון שמקורו בפרי מהצומח המשמש למאכל אדם.
הגדרות קולינריות

מבחינה קולינרית, לפירות מאכל טעם שנע בדרך כלל בין מתוק לחמוץ ומרקם בשרני. על אף שגם פירות שאינם עונים על הגדרה זו משמשים למאכל, אלו מכונים ירקות. הבחנה עממית נוספת בין פרי לירק היא בכך שפירות מכילים בתוכם זרע או זרעים קשים ("גרעין" או "גרעיני" הפרי) שלא ניתן לאוכלם, ואילו ירקות מכילים זרעים "רכים" הניתנים לאכילה, או שאינם מכילים זרעים כלל.
שימושים

פירות משמשים למאכל, בצורתם הטבעית או לאחר עיבוד. בבישול משמשים הפירות בעיקר להכנת עוגות וקינוחים. נהוג לשלבם בסלטים, במנות ראשונות, במרקים ובמאכלי בשר ודגים.
פירות משמשים גם לקישוט, באמצעות הצגתם בתוך כלים או על ידי חיתוכי פירות מעוצבים.
הכנה

פירות רבים ניתנים לאכילה כמות שהם ללא כל עיבוד. לחלק מהפירות קליפה אכילה, ובחלקם הקליפה מוסרת לפני האכילה. בחלק מהפירות עם קליפה אכילה ניתן גם להסירה, טכניקה שנפוצה בעיקר לצורך עיבוד של הפרי. פירות גדולים במיוחד בדרך כלל נחתכים לצורך אכילתם, לפרוסות או לקוביות. בנוסף, יש פירות שלא ניתנים לאכילה ללא עיבוד כלשהו.
הכנה > שימור

פירות נרקבים במהירות, במיוחד כשאינם בקירור. במהלך ההיסטוריה, כאשר אמצעי קירור לא היו בנמצא וזמינות פירות הייתה רק בעונתם, פיתח האדם שיטות שונות לשימור הפירות לאורך זמן. מעבר לשימורם, שיטות אלו שינו את טעמי הפירות באופן שהפך אותם לאהובים במיוחד.
הכנה > שימור > ייבוש

יבוש פירות על ידי חשיפתם לאורך זמן לשמש הוא טכניקה עתיקת יומין. כיום מייבשים פירות גם באמצעות מיכון והוספת חומרים משמרים.
בתהליך הייבוש מאבדים הפירות מים רבים ומצטמקים, עד כדי שביעית ממשקלם המקורי. עקב איבוד המים טעמם מודגש ועז יותר משל פרי טרי. תהליך הייבוש גורם לאבדן מרבית ויטמין C שהיה בפרי. ריכוז הסוכר בפרי יבש גבוה בהרבה מזה שבפרי טרי, ולכן הם מקור מזון עתיר קלוריות.